Ku Bersuara

"Ku Bersuara" ialah lagu yang dirakamkan dan dipersembahkan oleh penyanyi wanita Malaysia, Ernie Zakri dan dikeluarkan pada 7 Disember 2018 oleh Rocketfuel Entertainment. Lagu ini ialah hasil nukilan oleh Syamel, Omar K, Blaine Bakri dan John Jeevasingham. Ini merupakan rakaman pertama Ernie bersama Rocketfuel. Pada November 2019, lagu ini terpilih sebagai finalis Anugerah Juara Lagu ke-34. Ia juga menjadi lagu tema drama Syurga Untukmu yang bersiaran di TV3.

Latar belakang
Menurut Ernie Zakri, "Ku Bersuara" berdasarkan daripada kisah hidup beliau sendiri. Ia mengangkat kisah sebenar beliau yang mewakili mangsa yang pernah dibuli secara fizikal dan emosi.

—Ernie Zakri mengulas mengenai lagunya.

Untuk "Ku Bersuara", Ernie bekerjasama dengan rakan duetnya, Syamel sebagai penulis lirik, manakala Omar K, Blaine Bakri dan John Jeevasingham mengarang lagunya. Lagu ini ialah sebuah lagu yang bergenre balada yang bersesuaian dengan kematangan vokal Ernie. Mengingati kembali pada Februari 2020, beliau mendedahkan dalam satu temubual bersama Astro Gempak bahawa beliau telah berkongsi klip video pendek yang merakamkan suara Syamel sewaktu menyampaikan draf pertama "Ku Bersuara" kepadanya.

Muzik video
Muzik video rasmi "Ku Bersuara" dikeluarkan pada 12 Disember 2018. Dalam muzik video, Ernie mencurahkan sifat naratif terhadap wanita yang didera secara fizikal dan akhirnya mendapat kekuatan dengan mendedahkan pelakunya. Dalam temubual bersama The Star Online, beliau berkata: "Saya mahu menghasilkan lagu dengan mesej positif, lagu yang memperkasakan wanita. Bagi saya, ada banyak lagi lagu yang menyentuh pelbagai isu seperti penderaan,". Muzik video ini menampilkan pelakon Que Haidar.

Persembahan secara langsung
Ernie mempersembahkan lagu "Ku Bersuara" secara langsung dalam Separuh Akhir Muzik Muzik di TV3 pada 22 November 2019. Lagu ini turut dipersembahkan oleh beliau secara langsung di Anugerah Juara Lagu ke-34 pada 9 Februari 2020.

Format dan senarai runut
Muat turun digital
 "Ku Bersuara" – 3:21

Sejarah keluaran
NegaraTarikhFormatLabelMalaysia7 Disember 2018Muat turun digitalMedia penstrimanRocketfuel Entertainment

Anugerah dan pencalonan
TahunAnugerahKategoriKarya tercalonKeputusan2020Anugerah Juara Lagu ke-34 "Ku Bersuara"Anugerah MeleTOP Era 2020Penyanyi MeleTOP  Dirinya sendiri (untuk "Ku Bersuara")

Rujukan

Kategori:Lagu 2018
Kategori:Single 2018
Kategori:Lagu Ernie Zakri